Publication: Magyar Közlöny
Issue: MK-1999-51 (Year: 1999, Number: 51)
Era: 1990-2004
Section: önkormányzatokról szóló 1990. évi LXV. törvény (a továbbiakban: Ötv.) 84. § (1) bekezdésében írt rendelkezés is,
Paragraph Index: 552

84. § (2) bekezdésében írt elvárást is, amely szerint: „Az állami költségvetési törvényben meghatározott összeg — közvetlenül, felhasználásra vonatkozó kötöttség nélkül — megilleti a helyi önkormányzatokat, illetőleg törvény által meghatározott körben a feladatot ellátó önkormányzatot.” Eddig a pontig tehát a Kvt. megoldása mind a két minősített törvénynek (Alkotmány, Ötv.), mind pedig az Áht.-nek megfelel. A „Központi költségvetés végrehajtásával kapcsolatos rendelkezések”-et tartalmazó hatodik fejezet 47. § (4) bekezdésének a) pontja azonban ebből a „forintosított”, ebből az „ellátandó feladatokkal arányban álló bevételből” a központi költségvetés javára 1,9%-os mértékig céltartalékot képeztetett. Nem csökkentette ugyanakkor vele „arányosan” az ellátandó feladatokat, így megbontotta azt az Alkotmányban is megkívánt egyensúlyt, amelyet az a 44/A. § (1) bekezdés c) pontjában juttatott kifejezésre. Megjegyzem: merész dolog lenne arra a következtetésre jutni, hogy az Áht. 63. § (1) bekezdésében írt „feltételrendszerbe” befér a Kvt. 47. § (4) bek. a) pontjában — a központi költségvetés javára — előírt tartalékképzés. A „feles” törvényben (Áht.) írt „feltételrendszer” nyilván nem annullálhatja a minősített” (2/3-os) törvényben (Ötv.) írtakat, amely szerint az állami költségvetési törvényben meghatározott összeg „közvetlenül, felhasználásra vonatkozó kötöttség nélkül” illeti meg a önkormányzatokat. [84. § (2) bek.] Álláspontom szerint az elbírált ügyben a Kvt. 47. § (4) bek. c) pontjában ilyen „kötöttség” van, amely tartalma szerint nem más, mint feltételhez kötött elvonás. (Nem további „részletszabálya” tehát a háttérben meghúzódó minősített törvényeknek, hanem azok korlátozása.) Megjegyzem: az „elvonás” szót amiatt használom, mert a Belügyminisztérium Megyei Területi Államháztartási és Közigazgatási Információs Szolgálatai által az „előirányzat-módosítások”, „előirányzatok csökkentése” tárgyban önkormányzatokhoz eljuttatott leiratokban már szó sincs arról, hogy az államháztartás 1999. július 31-i állapotától függően ezt az összeget az önkormányzatok még megkaphatnák. Ellenkezőleg: arról van szó ezekben a leiratokban, hogy az „1999-es esztendőben” ezzel az összeggel az ön- 1999/51. szám kormányzatok nem tervezhetnek. Semmi alapját nem látom tehát az Alkotmánybíróság határozatában megfogalmazott optimizmusnak. Nevezetesen: „Az Alkotmánybíróság megjegyzi, hogy az Országgyűlés ezzel a szabályozással — az alkotmányos alapjogok korlátozását elkerülendő — éppen annak a lehetőségét teremtette meg, hogy a gazdasági folyamatok kedvező alakulása esetén ez az összeg a Kvt. erejénél fogva, külön törvényhozói döntés nélkül válhasson önkormányzati bevétellé.” (II. 1. pont).

Source: https://magyarkozlony.hu/hivatalos-lapok/e7ace75f8b12bcc59ad9a8edfabefd3e17271c71/dokumentumok/e6d434530660f0c0ba1b14882dc69ec05179378d/letoltes